Zápis z 23. stretnutia tímu č.8

**Dátum**: 4. 5. 2015

**Miestnosť:** Jobsovo softvérové štúdio (lab 1.31) (FIIT-STU)

**Prítomní**:

Pedagóg : Ing. Ivan Kapustík

Členovia tímu: Bc. Peter Filípek, Bc. Metod Rybár, Bc. Michal Segeč,

 Bc. Juraj Šimek, Bc. Martin Vrabec, Bc. Miroslav Wolf

**Stretnutie viedol:** Ing. Ivan Kapustík

**Zápis:** Bc. Juraj Šimek

**Zvolený nasledovný zapisovateľ: ---**

Téma stretnutia

Ukončenie šprintu a projektu.

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Stav úlohy** |
| INFINITY-174 | Doladenie meraní pre turnaj | Michal Segeč, Peter Filípek | Michal Segeč | splnené |
| INFINITY-175 | Kontrola a úprava dokumentácie | Metod Rybár, Juraj Šimek | Juraj Šimek | splnené |
| INFINITY-176 | Úprava a doplnenie potrebných dokumentov | Miroslav Wolf | Metod Rybár | splnené |
| INFINITY-177 | Príprava a úprava webového sídla | Martin Vrabec | Peter Filípek | splnené |

Opis stretnutia

Na začiatku stretnutia sme hovorili o odovzdaní projektu. Projekt sa odovzdáva v tlačenej forme na študijné oddelenie 21. mája do 14:00. Súčasťou je aj DVD s projektom. Turnaj sa však koná až 29. mája o 9:00, pričom je vyžadované DVD s aktuálnou verziou hráča po tomto turnaji. Ak už v projekte ale nič nebudeme meniť, nie je potrebné po turnaji odovzdávať nové DVD.

Dôležité je uviesť v dokumentácii aj heslo na editovanie MediaWiki pre budúcoročný tím.

Úloha doladenia meraní z minulého týždňa bola splnená. Michal detegoval prechod do iného módu, po ktorom sa nulovali štatistiky. Peťo ladil meranie otáčania v turnaji. Testovací framework správne zaznamenáva výšku agenta, nevieme však zistiť, či má agent na zemi položené obe nohy. Bolo by to potrebné vyriešiť komunikáciou cez TFTP server. Dokumentácie meraní testovacích frameworkov je uvedená priamo v jednotlivých taboch testovacieho frameworku, ktoré zabezpečujú meranie jednotlivých turnajových disciplín. Ak však nie je niečo uvedené v tejto časti, bolo by vhodné doplniť to do dokumentácie k inžinierskemu dielu.

Miro vytvoril dokumentáciu pre budúci tím o tom, čo sem robili a čo nie a bolo by vhodné dokončiť.

Juraj a Metod sa venovali úprave dokumentácie k inžinierskemu dielu a ku riadeniu. Z dokumentácie k riadeniu odstránime exporty úloh, nakoľko tieto majú byť uvedené len v PDF súboroch. Tým znížime počet strán tlačenej dokumentácie. Do úvodu bude ešte potrebné explicitne napísať zodpovednosti jednotlivých členov tímu a uviesť podiel práce.

Martin sa venoval príprave stránky na statický export a tomu, ako staticky exportovať MediaWiki. Stránku pred odovzdaním projektu exportuje tak, ako vyžaduje zadanie.